open-index/open-wikipedia-markdown huggingface dataset:
Πορεία του Πολυτεχνείου (1980)

Κατά την διάρκεια της πορείας για την 7η επέτειο της Εξέγερσης του Πολυτεχνείου στις 17 Νοεμβρίου 1980 στην Αθήνα, σημειώθηκαν σοβαρά επεισόδια μεταξύ ομάδας διαδηλωτών και των μονάδων αποκατάστασης τάξης (ΜΑΤ), που είχαν ως αποτέλεσμα τον θανάσιμο τραυματισμό δυο διαδηλωτών.

## Ιστορικό
Στα πλαίσια των εκδηλώσεων για την 7η επέτειο της Εξέγερσης του Πολυτεχνείου, η κυβέρνηση του πρωθυπουργού Γεωργίου Ράλλη και η Αστυνομία, δεν είχε επιτρέψει την διέλευση της καθιερωμένης πορείας μπροστά από την Πρεσβεία των Ηνωμένων Πολιτειών στην Αθήνα, και τροποποιήθηκε η διέλευσή της με κατεύθυνση την πλατεία Συντάγματος. Οι περισσότερες φοιτητικές παρατάξεις της Εθνικής Φοιτητικής Ένωσης Ελλάδος (ΕΦΕΕ), που συμμετείχαν στην πορεία, ακολούθησαν την συγκεκριμένη τροποποιημένη διαδρομή, αλλά κάποιες αριστερές φοιτητικές παρατάξεις δεν υπάκουσαν στις κυβερνητικές οδηγίες και κατευθύνθηκαν προς την πρεσβεία. Την ημέρα της επετείου, περίπου δύο χιλιάδες διαδηλωτές των αριστερών παρατάξεων, κατευθύνθηκαν προς την λεωφόρο Βασιλίσσης Σοφίας, με σκοπό να κατευθυνθούν τελικά προς την πρεσβεία. Στο ύψος της Ελληνικής Βουλής όμως εμποδίστηκαν από ισχυρές δυνάμεις των ΜΑΤ που είχαν παραταχθεί, με σκοπό να να απαγορεύσουν την κατεύθυνση της πορείας προς την πρεσβεία. Ακολούθησαν μεγάλης έκτασης επεισόδια με πολλούς τραυματισμούς και εκτεταμένες καταστροφές σε καταστήματα και κτήρια. Κατά την διάρκεια αυτών των επεισοδίων δολοφονήθηκαν από τα ΜΑΤ, δύο νεαροί διαδηλωτές η Σταματίνα Κανελλοπούλου, Ελληνίδα εργάτρια 20 ετών, και ο Ιάκωβος Κουμής, Κύπριος φοιτητής 26 ετών.

## Παραπομπές


Κατηγορία:Ταραχές στην Αθήνα
Κατηγορία:Εορτασμός της Εξέγερσης του Πολυτεχνείου
Κατηγορία:Δολοφονίες στην Ελλάδα
Πανελλήνιο πρωτάθλημα πυγμαχίας ανδρών 1949

Το **[[Πανελλήνιο πρωτάθλημα πυγμαχίας ανδρών]] 1949** ήταν η πρώτη διοργάνωση του διασυλλογικού πρωταθλήματος πυγμαχίας. Πρωταθλητής σύλλογος αναδείχθηκε ο Παναθηναϊκός Α.Ο.. Έντονες αντιδράσεις υπήρξαν από συλλόγους και αθλητές εκτός κέντρου επειδή δεν πήραν μέρος στο πρωτάθλημα, το οποίο ουσιαστικά πραγματοποιήθηκε με 3 ομάδες.

Οι αγώνες που διοργανώθηκαν από την Ελληνική ομοσπονδία Φιλάθλων Πάλης-Πυγμαχίας και Άρσης Βαρών έγιναν στην αίθουσα της Χ.Α.Ν. Αθηνών, πανεπιστημίου 12, και σε τρεις ημέρες 15-16 και 17 Δεκεμβρίου 1949 μαζί με το πρωτάθλημα της Ελληνορωμαϊκής Πάλης.

## Βαθμολογία

## παραπομπές


## Εξωτερικοί σύνδεσμοι
*
*

1949
Κατηγορία:Αθλητικά γεγονότα του 1949
Κατηγορία:Διοργανώσεις πυγμαχίας στην Αθήνα
Πέτρος Λεβεντάκος

Ο **Πέτρος Λεβεντάκος** ήταν ποδοσφαιριστής και προπονητής που αγωνιζόταν στον χώρο της μεσαίας γραμμής ως επιτελικός μέσος και αγωνίστηκε επί σειρά ετών στην Α' Εθνική με τα χρώματα του Εθνικού Πειραιώς, της Παναχαϊκής και του ΠΑΣ Γιάννινα.

## Καριέρα
Γεννήθηκε στις 23 Οκτωβρίου του 1945 στην Πάτρα και ξεκίνησε την καριέρα του το 1962 από την Παναχαϊκή. Το 1965 πήρε μεταγραφή για τον Εθνικό Πειραιώς, στον οποίο έμεινε ως το 1971 όταν και επέστρεψε στην ομάδα της Πάτρας. Το δεύτερο πέρασμά του από την Παναχαϊκή διήρκεσε τέσσερα χρόνια, κατά το οποίο αποτέλεσε μαζί με τους Δαβουρλή, Ρήγα, Στραβοπόδη και πολλούς άλλους, μέλος της μεγάλης ομάδας των κοκκινόμαυρων, η οποία κατέλαβε την τέταρτη θέση του Πρωταθλήματος την περίοδο 1972-73 και την έξοδο στην Ευρώπη. Το 1975 αποχώρησε από την Πάτρα και αγωνίστηκε για έναν χρόνο στη μεγάλη ομάδα του ΠΑΣ Γιάννινα που κατέλαβε την 5η θέση στο πρωτάθλημα 1975-76. Το 1976 συνέχισε τη σταδιοδρομία του στην άλλη μεγάλη ομάδα της Πάτρας, τον Α.Π.Σ. Πάτραι, με τον οποίο αγωνίστηκε για 3 χρόνια. Μετά την απόσυρσή του από την ενεργό δράση ως ποδοσφαιριστής, ασχολήθηκε με την προπονητική έχοντας περάσει από ομάδες όπως ο Ναυπακτιακός Αστέρας, ο Α.Ο. Κέρκυρα, ο Φωκικός Άμφισσας, ο Α.Π.Σ. Πάτραι, ο Φωστήρας Οβρυάς κ.α. Την περίοδο 2008/09 είχε διατελέσει γενικός αρχηγός της Παναχαϊκής, ενώ τελευταία φορά ήταν προπονητής στον Ολυμπιακού Πύργου το 2010.

Απεβίωσε σε ηλικία 75 ετών στις 29 Ιουνίου 2021.

## Στατιστικά

## Πηγές

*Πέτρος Λεβεντάκος, *Πέτρος Λεβεντάκος: Το Δέκα το Καλό!*, εκδόσεις Πικραμένος Γιάννης, 2016, ISBN 978-960-6628-74-0
*Rec.Sport.Soccer Statistics Foundation rsssf.com
*Συνέντευξη στον Sportfm Πάτρας

## Παραπομπές


Κατηγορία:Έλληνες ποδοσφαιριστές
Κατηγορία:Έλληνες προπονητές ποδοσφαίρου
Κατηγορία:Ποδοσφαιριστές Εθνικού Πειραιώς
Κατηγορία:Ποδοσφαιριστές Παναχαϊκής
Κατηγορία:Ποδοσφαιριστές Π.Α.Σ. Γιάννινα
Κατηγορία:Ποδοσφαιριστές Α.Π.Σ. Πάτραι
λ
Τα σαγόνια του καρχαρία

**Τα σαγόνια του καρχαρία** (αγγλικά: *Jaws*) είναι αμερικανικό περιπετειώδες θρίλερ παραγωγής 1975, σε σκηνοθεσία Στίβεν Σπίλμπεργκ. Πρωταγωνιστούν οι Ρόι Σάιντερ, Ρίτσαρντ Ντρέιφους και ο Ρόμπερτ Σο.

Το 2001 η ταινία χαρακτηρίστηκε από την Βιβλιοθήκη του Κογκρέσου ως «πολιτιστικά, αισθητικά και ιστορικά σημαντική» και επιλέχθηκε να ενταχθεί στο Εθνικό Μητρώο Κινηματογράφου των Ηνωμένων Πολιτειών Αμερικής.

## Πλοκή
Όλα κυλούν ήρεμα σε ένα νησί με κύριο εισόδημα τον τουρισμό, μέχρι τη στιγμή που εμφανίζεται ένας καρχαρίας που επιτίθεται σε ανθρώπους. Αν και ο αρχηγός της αστυνομίας επιμένει να κλείσουν οι παραλίες, ο δήμαρχος αρνείται. Όταν ο αριθμός των θυμάτων αρχίζει να αυξάνεται, ο αρχηγός, ένας ειδικός για τους καρχαρίες και ένας έμπειρος καπετάνιος αναχωρούν για να σκοτώσουν τον καρχαρία, προτού προκαλέσει και άλλα προβλήματα.

## Ηθοποιοί και Χαρακτήρες
* Ρόι Σάιντερ στο ρόλο του *Μάρτιν Μπρόντι*
* Ρίτσαρντ Ντρέιφους στο ρόλο του *Ματ Χούπερ*
* Ρόμπερτ Σο στο ρόλο του *Σαμ Κουίντ*
* Λορέιν Γκάρι στο ρόλο της *Έλεν Μπρόντι*
* Μάρεϊ Χάμιλτον στο ρόλο του *Λάρι Βον*
* Τζέφρεϊ Κρέιμερ στο ρόλο του *Χέντρικς*

## Box Office
* Προϋπολογισμός: 7.000.000 δολάρια
* Θέση ανοίγματος: 1η
* Πρεμιέρα (άνοιγμα τριημέρου): 7.000.000 δολάρια
* Εισπράξεις στην Αμερική: 260.000.000 δολάρια
* Παγκόσμιες εισπράξεις: 470.600.000 δολάρια 

## Βραβεία & Υποψηφιότητες

## Συνέχειες
Την επιτυχία της ταινίας, ακολούθησαν τρεις συνέχειες:

* Jaws 2 (1978)
* Jaws 3-D (1983)
* Jaws The Revenge (1987)

## Παραπομπές


## Εξωτερικοί σύνδεσμοι
* 

Κατηγορία:Αμερικανικές ταινίες της δεκαετίας 1970
Κατηγορία:Ταινίες παραγωγής Universal Pictures
Κατηγορία:Ταινίες του 1975
Κατηγορία:Ταινίες των οποίων ο μοντέρ κέρδισε Όσκαρ Καλύτερου Μοντάζ
Κατηγορία:Ταινίες που κέρδισαν Όσκαρ Καλύτερης Πρωτότυπης Μουσικής
Κατηγορία:Ταινίες που κέρδισαν Όσκαρ Καλύτερου Επεξεργασμένου Ήχου
Κατηγορία:Αμερικανικές θρίλερ ταινίες δράσης
Κατηγορία:Ταινίες σε σκηνοθεσία Στίβεν Σπίλμπεργκ
Κατηγορία:Ταινίες με μουσική σύνθεση Τζον Γουίλιαμς
Κατηγορία:Αμερικανικές θρίλερ ταινίες
Κατηγορία:Αγγλόφωνες ταινίες
Κατηγορία:Αμερικανικές περιπετειώδεις ταινίες
Κατηγορία:Ταινίες γυρισμένες στη Μασαχουσέτη
Κατηγορία:Ταινίες γυρισμένες στο Λος Άντζελες
Κατηγορία:Ταινίες Εθνικού Μητρώου Κινηματογράφου Ηνωμένων Πολιτειών Αμερικής
Κατηγορία:Ταινίες IMAX
Φοιτητικές καταλήψεις στην Ελλάδα (1979)

Τον Δεκέμβριο του 1979 σημειώθηκαν οι πρώτες **καταλήψεις πανεπιστημιακών σχολών** στην μεταπολιτευτική περίοδο της Ελλάδας. Αφορμή αποτέλεσε ο νόμος 815 που κατατέθηκε από την κυβέρνηση Καραμανλή και προέβλεπε μεταξύ άλλων μείωση των εξεταστικών από τρεις σε δύο και επιβολή ανώτατου χρονικού ορίου σπουδών. Άλλες διατάξεις του αφορούσαν το «επικουρικό» διδακτικό προσωπικό των ΑΕΙ και την οριοθέτηση του πανεπιστημιακού ασύλου. Η ΕΦΕΕ στην οποία τότε πλειοψηφούσε η ΠΚΣ και η ΠΑΣΠ αντέδρασε στα μέτρα με μετριοπάθεια, με αποτέλεσμα να πάρουν την πρωτοβουλία των κινήσεων οργανώσεις της εξωκοινοβουλευτικής αριστεράς και ανεξάρτητοι φοιτητές οι οποίοι προχώρησαν σε καταλήψεις και πορείες. Στις 3 Δεκεμβρίου 1979 καταλήφθηκε το χημείο στην Αθήνα και ακολούθησε το πολυτεχνείο της Ξάνθης. Στις 8 Δεκεμβρίου αποφασίστηκε συνέχιση της κατάληψης στο χημείο ενώ μετά τις 10 Δεκέμβρη οι καταλήψεις γενικεύτηκαν. Στις 17 Δεκέμβρη σημειώθηκαν επεισόδια μετά την απόπειρα μελών της ΚΝΕ που διαφωνούσαν με την κατάληψη να ανακαταλάβουν το χημείο, χωρίς τελικά να το πετύχουν. Μετά την αποτυχία των παρατάξεων της πλειοψηφίας να επιβάλλουν τις θέσεις τους η ΕΦΕΕ αναγκάστηκε να ταχθεί υπέρ των καταλήψεων. Ο όγκος των αντιδράσεων ανάγκασε την κυβέρνηση να αποσύρει τον νόμο στις 3 Ιανουαρίου 1980. Μάλιστα η αδυναμία της ΕΦΕΕ να συντονίσει τις αντιδράσεις οδήγησε τελικά στην διάλυσή της.

## Παραπομπές


Κατηγορία:Ταραχές στην Ελλάδα
Καταληψεις
Πρωτάθλημα καλαθοσφαίρισης Α1 εθνικής κατηγορίας ανδρών 1988-1989

Το Πρωτάθλημα καλαθοσφαίρισης της Α1 εθνικής κατηγορίας ανδρών για την σεζόν 1988-1989 κατέκτησε ο Άρης Θεσσαλονίκης με 17 νίκες σε 18 αγώνες κατά την διάρκεια της κανονικής περιόδου, και με 4 νίκες σε 4 αγώνες στα πλέι οφ.

Πρώτος σκόρερ του πρωταθλήματος αναδείχθηκε ο Νίκος Γκάλης με 642 πόντους, ο οποίος στους τέσσερις αγώνες των πλέι-οφ σημείωσε 138 πόντους.
Η περίοδος 1988-1989 υπήρξε η πρώτη κατά την οποία επιτράπηκε η απόκτηση ξένων αθλητών από τις ελληνικές ομάδες για τη συμμετοχή τους στο ελληνικό πρωτάθλημα. Οι αθλητές αυτοί ήταν οι Γκρεγκ Ουΐλτζερ, Μάικ Τζόουνς, Έντγκαρ Τζόουνς, Μαρκ Λάντσμπεργκερ, Ντέιβιντ Ίνγκραμ, Μαρκ Πέτγουεϊ, Κάρεϊ Σκάρι, Ντάνι Βρέινς, Ίλια Εφθίμοφ.

## Κανονική Περίοδος
### Βαθμολογία

*Ο Ολυμπιακός είχε ένα μηδενισμό.

### Αποτελέσματα

## Πλέι οφ
Στα πλέι οφ μεταφέρθηκαν τα αποτελέσματα της κανονικής περιόδου, και οι σειρές κρίθηκαν στις 3 νίκες. Οι αγώνες των πλέι οφ ξεκίνησαν στις 22 Μαρτίου και ολοκληρώθηκαν στις 6 Μαΐου.
### Προημιτελικοί
Οι νικητές συνέχισαν στους ημιτελικούς, ενώ οι ηττημένοι συνέχισαν στα πλέι οφ για την έξοδο στο κύπελλο Κόρατς.

### Ημιτελικοί

### Τελικός

## Πλέι οφ για το κύπελλο κόρατς
Στα πλέι οφ για το κύπελλο Κόρατς βρέθηκαν πέντε ομάδες της Α1 (οι ηττημένες των προημιτελικών και ο ένατος της κανονικής περιόδου) και οι τρεις πρώτες ομάδες της Α2 κατηγορίας, διεκδικώντας δύο θέσεις για το κύπελλο Κόρατς. Οι σειρές των ομάδων της Α1 κρίθηκαν στις 3 νίκες συμπεριλαμβανομένων των αγώνων της κανονικής περιόδου, ενώ οι σειρές μεταξύ ομάδων Α1 και Α2 κρίθηκαν στις δύο νίκες.
### Α' φάση

### Β' φάση
Οι νικητές της Β' φάσης προκρίθηκαν στο κύπελλο Κόρατς.

## Τελική κατάταξη

## Κορυφαίοι αθλητές

## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 219
*Συλλογικό, Οδηγός Α1 1993−94, Έκδοση Galanis Sports Data, Αθήνα 1994, σελίδες 190, 191
*Ψηφιακό αρχείο της ΕΟΚ
*εφημερίδα Αθλητική Ηχώ
*sentragoal.gr Ο Γκάλης... κρατάει ακόμα!



Κατηγορία:Α1 εθνική κατηγορία καλαθοσφαίρισης ανδρών
Πρωταθλημα Ελλαδος Α1 Ανδρων 1988 1989
Πρωταθλημα Ελλαδος Α1 Ανδρων 1988 1989
Μαθητικές κινητοποιήσεις στην Ελλάδα (1990-91)

Οι **μαθητικές κινητοποιήσεις**, που ξεκίνησαν τον Νοέμβριο του 1990 και τελείωσαν τον Ιανουάριο του 1991, ήταν μαθητικές κινητοποιήσεις που σημειώθηκαν στην Ελλάδα και συνοδεύτηκαν από καταλήψεις σχολείων και επεισοδιακά γεγονότα. Τραγική κατάληξη των γεγονότων ήταν η δολοφονία του καθηγητή Νίκου Τεμπονέρα και, δύο μέρες μετά, ο θάνατος τεσσάρων ανθρώπων στο κατάστημα Κ. Μαρούσης στην Αθήνα, το οποίο πήρε φωτιά κατά τη διάρκεια πορείας.

## Χρονικό
thumb|right|300px|Το μνημείο για τον Τεμπονέρα στο σημείο που δολοφονήθηκε έξω από το 3ο Λύκειο Πάτρας.

Αφορμή των γεγονότων στάθηκε το πολυνομοσχέδιο που κατέθεσε ο υπουργός της κυβέρνησης Κωνσταντίνου Μητσοτάκη, Βασίλης Κοντογιαννόπουλος, που δηµοσιεύτηκε στο φύλλο της Εφηµερίδας της Κυβερνήσεως (ΦΕΚ) στις 21 Νοεμβρίου 1990 και προέβλεπε τεράστιες αλλαγές σε όλες τις βαθμίδες της εκπαίδευσης. Στην τριτοβάθμια εκπαίδευση, ξεχώρισαν ιδιαίτερα οι διατάξεις που αφορούσαν την κατάργηση της παροχής δωρεάν πανεπιστημιακών συγγραμμάτων και περικοπές κοινωνικών παροχών, όπως στη δωρεάν σίτιση και στέγαση. Επίσης, βίαιες αντιδράσεις προκάλεσαν οι διατάξεις για την δευτεροβάθμια εκπαίδευση, που προέβλεπαν την κατάργηση των αδικαιολόγητων απουσιών, την επιβολή ομοιόμορφης ενδυμασίας (από αυτό, έγινε τότε γνωστό και ως «το πολυνομοσχέδιο της ποδιάς»), επέκταση του πειθαρχικού ελέγχου ακόμα και στην καθημερινή εξωσχολική ζωή των μαθητών, κατάργηση των σχολικών περιπάτων και εκδρομών, θέσπιση γραπτών εισαγωγικών εξετάσεων από το γυμνάσιο στο λύκειο χωρίς τη δυνατότητα επανεξέτασης, μέτρα που χαρακτηρίστηκαν ιδιαίτερα αναχρονιστικά για τα δεδομένα της εποχής. 

Σύντομα ξέσπασε ένα κύμα καταλήψεων σε όλη την Ελλάδα που ξεκίνησε στα τέλη Νοεμβρίου του 1990. Έφτασαν να τελούν υπό κατάληψη περισσότερα από το 70% των γυμνασίων και λυκείων της χώρας. Σε ένα από τα σχολεία που βρίσκονταν υπό κατάληψη, δολοφονήθηκε ο καθηγητής Νίκος Τεμπονέρας κατά την διάρκεια συμπλοκής που σημειώθηκε στις 8 Ιανουαρίου 1991, όταν γονείς και μέλη της τοπικής ΟΝΝΕΔ προσπάθησαν να ανακαταλάβουν το σχολείο. Ο Νίκος Τεμπονέρας χτυπήθηκε με λοστό στο κεφάλι, από τον πρόεδρο της τοπικής ΟΝΝΕΔ Ιωάννη Καλαμπόκα, ο οποίος καταδικάστηκε για το γεγονός σε φυλάκιση. Στο συλλαλητήριο που διοργανώθηκε με αφορμή την δολοφονία Τεμπονέρα, στις 10 Ιανουαρίου, πήρε φωτιά το κατάστημα Κ. Μαρούσης της οδού Πανεπιστημίου, με αποτέλεσμα να χάσουν την ζωή τους τέσσερα άτομα. Σύμφωνα με αναφορές, η φωτιά προκλήθηκε από δακρυγόνο που ρίχτηκε από την αστυνομία. Ο υπουργός Βασίλης Κοντογιαννόπουλος που είχε παραιτηθεί αμέσως μετά το γεγονός της δολοφονίας του Τεμπονέρα, αντικαταστάθηκε από τον Γεώργιο Σουφλιά, ο οποίος απέσυρε το πολυνομοσχέδιο και η κατάσταση εκτονώθηκε.

## Παραπομπές


Κατηγορία:Ταραχές στην Ελλάδα
Κατηγορία:Φοιτητικά και μαθητικά κινήματα στην Ελλάδα
Κατηγορία:Δολοφονίες στην Ελλάδα
403 Κυάνη

Η **Κυάνη (Cyane)** είναι αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,1. Ανακαλύφθηκε το 1895 από τον Γάλλο αστρονόμο Ωγκύστ Σαρλουά, που παρατηρούσε από τη Νίκαια, και πήρε το όνομά της από την Κυάνη, μιά Ναϊάδα της ελληνικής μυθολογίας.

## Φυσικά χαρακτηριστικά
Η διάμετρος της Κυάνης υπολογίσθηκε σε 49 χιλιόμετρα (από δεδομένα του IRAS), ενώ η μάζα της εκτιμάται σε 123 τρισεκατομμύρια τόνους για μέση πυκνότητα 2 gr/cm³. Ο φασματικός τύπος της είναι **S** (λιθώδης), ενώ το άλβεδό της είναι 0,168 (από δεδομένα του IRAS). Η Κυάνη περιστρέφεται γύρω από τον εαυτό της μία φορά κάθε 12 ώρες και 17 λεπτά. Η μέση θερμοκρασία στην επιφάνειά της εκτιμάται σε 110 περίπου βαθμούς Κελσίου κάτω από το μηδέν.

## Παραπομπές


## Εξωτερικοί σύνδεσμοι
* Τροχιά από το JPL (Java) / Εφημερίδα

Κυανη
Elephants Dream

Το **Elephants Dream** είναι μια ταινία μικρού μήκους δημιουργημένη σε υπολογιστή (CGI) από τον Ινστιτούτο Blender, κομμάτι του ιδρύματος Blender. Η ταινία δημιουργήθηκε με την σουίτα 3Δ Blender. Η πρεμιέρα έγινε στις 24 Μαρτίου 2006, μετά από 8 μήνες δουλειάς. Ξεκίνησε τον Σεπτέμβριο του 2005 με την ονομασία *Orange* από μια ομάδα 7 ατόμων. Αργότερα μετονομάστηκε σε *Machina* και ύστερα σε *Elephants Dream*.

Κατηγορία:Ολλανδικές ταινίες κινουμένων σχεδίων
Κατηγορία:Ολλανδικές ταινίες μικρού μήκους
Κατηγορία:Αγγλόφωνες ταινίες
Κατηγορία:Ταινίες του 2006
Κατηγορία:Ταινίες κινουμένων σχεδίων του 2006
Εμάνουελ Σβέντενμποργκ

Ο **Εμάνουελ Σβέντενμποργκ**  (σουηδικά: Emanuel Swedenborg, πραγματικό όνομα Emanuel Swedberg, 8 Φεβρουαρίου 1688 – 29 Μαρτίου 1772) ήταν Σουηδός επιστήμονας, φιλόσοφος, χριστιανός μυστικιστής  και θεολόγος. 

Υιός λουθηρανού επισκόπου, άλλοτε πρυτάνεως του πανεπιστημίου της Ουψάλας, σπούδασε στην πατρίδα του φιλοσοφία και φυσικές επιστήμες και συνέχισε στο Λονδίνο, την Ολλανδία, τη Γαλλία και τη Γερμανία. Στο Λονδίνο οι θεοσοφιστικές φυσιοκρατικές τάσεις του συνδυάστηκαν με τον ενθουσιασμό του για την μηχανική.

Ο Σβέντενμποργκ είχε μια εξέχουσα καριέρα ως εφευρέτης και επιστήμονας. Μεταξύ άλλων εφευρέσεων που είχε διαμορφώσει, στηριζόμενος στις ιδέες του επί της μηχανικής, ήταν ένα πλοίο, το οποίο «διέθετε πλήρωμα ενός ατόμου, μπορούσε να προχωρήσει υποβρυχίως προς κάθε κατεύθυνση» και να προκαλέσει ζημιά σε εχθρικά πλοία. Το 1741 σε ηλικία πενήντα τριών ετών εισήλθε σε μια πνευματική φάση https://web.archive.org/web/20110210042525/http://swedenborg.com/page.asp?page_name=aboutswedenborgexpanded, κατά την οποία άρχισε να έχει ονειρικές εμπειρίες και *οράματα* (*vision spirituality*), ξεκινώντας από την εβδομάδα του Πάσχα . Το αποκορύφωμα αυτής της κατάστασης -σύμφωνα με τις περιγραφές του ίδιου- ήταν μια πνευματική αφύπνιση, μια κλήση από τον Θεό να γράψει μια ουράνια πραγματεία για τη μεταρρύθμιση του Χριστιανισμού. Ισχυρίστηκε ότι ο Κύριος άνοιξε τα μάτια του, έτσι ώστε από εκείνη την στιγμή αυτός θα μπορούσε ελεύθερα να επισκέπτεται τον παράδεισο και την κόλαση και να μιλά με τους αγγέλους, τους δαίμονες και άλλα πνεύματα. Κατά τα υπόλοιπα 28 χρόνια της ζωής του έγραψε και δημοσίευσε 18 θεολογικά έργα, από τα οποία το πιο γνωστό ήταν το *Heaven and Hell* (1758), και πλήθος από μη δημοσιευμένα θεολογικά έργα.

Εκπρόσωποι της Λουθηρανικής Εκκλησίας στη Σουηδία τον κατηγόρησαν για αίρεση. Το 1770 το βασιλικό συμβούλιο απέρριψε τις θεολογικές του απόψεις. Όταν ζητήθηκε από τους συνηγόρους του η γνωμοδότηση των θεολόγων του Πανεπιστημίου της Ουψάλας, εκείνοι αρνήθηκαν να αποφανθούν.  
## Παραπομπές

## Βιβλιογραφία
**Σβέντεμποργκ Εμμανουήλ*, Θρησκευτική και Ηθική Εγκυκλοπαίδεια, τομ. 11(1967),στ.5-7
* Στίβεν Φάνινγκ, Οι μυστικοί της Χριστιανικής παράδοσης, μτφρ.Θεοδώρα Δαρβίρη, εκδ.Ενάλιος, Αθήνα 2005, σελ.308-313

Κατηγορία:Σουηδοί επιστήμονες
Κατηγορία:Φιλόσοφοι του Διαφωτισμού
Κατηγορία:Σουηδοί συγγραφείς
Κατηγορία:Χριστιανοί μυστικιστές
Κατηγορία:Θεολόγοι
Ποταμών ο αυλητής

Ο **Ποταμών ο Αυλητής** είναι ένα από τα σημαντικότερα επιτύμβια ανάγλυφα και αριστουργηματικό δείγμα Ελληνικής γλυπτικής. Βρέθηκε το 1902 στο Μοσχάτο στο κτήμα του αγρότη
Ι. Μαμάη κοντά στις παλιές σιδηροδρομικές γραμμές και φυλάγεται στο Εθνικό Μουσείο της Αθήνας.

## Περιγραφή
Το ανάγλυφο διακοσμεί μαρμάρινη στήλη με διαστάσεις 88 εκατοστά ύψος, 32 εκατοστά πλάτος, 0,8 εκατοστά πάχος. Το άνω άκρο λείπει. Στο κάτω άκρο υπάρχει μολύβδινη σύνδεση, η οποία το συγκρατούσε στο βάθρο.

Εικονίζει στα δεξιά γέρο πωγωνοφόρο καθισμένο σε έδρα και στα αριστερά άνδρα που στέκει όρθιος. Και οι δύο κρατούν στο αριστερό τους χέρι διπλό αυλό.

Κάτω από το ανάγλυφο υπάρχει πεντάστιχη επιγραφή, από τους οποίους στίχους οι τέσσερις έμμετροι χαράχτηκαν κατά την ίδρυση του νεκρικού μνημείου, ο δε τελευταίος είναι μεταγενέστερος, και χαράχτηκε όπως φαίνεται όταν πέθανε η γυναίκα του η Πατρόκλεια.

Η επιγραφή αποτελείται από δύο δακτυλικούς εξάμετρους και δύο πεντάμετρους πεζούς στίχους.

## Ερμηνεία
Από την επιγραφή μαθαίνουμε ότι η επιτύμβια αυτή στήλη ανήκε στον τάφο του Ποταμώνα από την Θήβα. Αναφέρει επίσης το όνομα του πατέρα του Ολύμπιχου, ο οποίος αναμφισβήτητα είναι εκείνος ο αυλητής Ολύμπιχος τον οποίο μνημονεύει ο Πίνδαρος.

Οι δύο άνδρες που εικονίζονται κρατούν στο χέρι αυλό, πράγμα που κατά τους κανόνες της αρχαίας τέχνης υποδεικνύει το επάγγελμά τους. Ο καθήμενος και γηραιότερος είναι ο πατέρας Ολύμπιχος, ενώ ο όρθιος και νεώτερος είναι ο γιος του, ο Ποταμών. Τόπος της συνάντησης είναι ο Άδης, όπου ο ερχόμενος νεκρός συναντάει τον ήδη επαναπαυόμενο πατέρα του.

## Ιστορική τοποθέτηση
Όπως φαίνεται από την επιγραφή, το ανάγλυφο είναι έργο των πρώτων χρόνων του 4ου π.Χ. αιώνα.

## Πηγές

* 

Κατηγορία:Στήλες
Κατηγορία:Αρχαϊκή τέχνη
Κατηγορία:Εθνικό Αρχαιολογικό Μουσείο Αθηνών
Κατηγορία:Αρχαιολογικά ευρήματα στην Αττική
Ταχυδρομική τέχνη

Η **ταχυδρομική τέχνη** (αγγλ. *mail art*) αποτελεί παρακλάδι του καλλιτεχνικού ρεύματος Μπαουχάους που συνίσταται στον σχεδιασμό έργων τέχνης όπως καλλιτεχνικά γραμματόσημα, βιβλιόσημα, ετικέτες, σφραγίδες, δέματα, επιστολές προς υπαρκτά ή φανταστικά πρόσωπα, φάκελοι αλληλογραφίας, φανταστικά χαρτονομίσματα, εξώφυλλα βιβλίων και δίσκων, κάρτες, ημερολόγια, κολάζ φωτογραφιών, μηνυμάτων ηλεκτρονικού ταχυδρομείου κλπ., που οι καλλιτέχνες μπορούν να ανταλλάσσουν μεταξύ τους.

## Πηγές
*Γεωργίου, Α., Λαλάς, Χ., *Η ταχυδρομική τέχνη (mail art) στην εκπαίδευση, Βόλος: 1ο Εκπαιδευτικό Συνέδριο «Ένταξη και Χρήση των ΤΠΕ στην Εκπαιδευτική Διαδικασία»*, 2009, https://web.archive.org/web/20101130215449/http://www.etpe.gr/extras/view_proceedings.php?conf_id=24.

Κατηγορία:Καλλιτεχνικές τεχνικές
Κατηγορία:Ιστορία της τέχνης
Σταύρος Κανελλόπουλος

Ο **Σταύρος Κανελλόπουλος** (Μάρτιος 1904 - 31 Αυγούστου 1991) ήταν Έλληνας δικηγόρος και πολιτευτής από την Αρκαδία. 

## Βιογραφία
Γεννήθηκε στην Αλέα Τεγέας τον Μάρτιο του 1904 και ακολούθησε νομικές σπουδές. Ήταν από τους ιδρυτές της ΕΛΔ (Ένωση Λαϊκής Δημοκρατίας) και υπήρξε μέλος της γραμματείας της κεντρικής επιτροπής του ΕΑΜ και μέλος του Εθνικού Συμβουλίου στις Κορυσχάδες Ευρυτανίας, στέλεχος της ΠΕΕΑ. Το 1951 έγινε βουλευτής Αθηνών (ΣΚ/ΕΛΔ) σε αντικατάσταση του Ι. Σοφιανόπουλου. Χρημάτισε πρόεδρος και αντιπρόεδρος του Δικηγορικού Συλλόγου Αθηνών, της Ελληνικής Επιτροπής για τη Διεθνή Ύφεση και την Ειρήνη και του Ελληνοσοβιετικού Συνδέσμου.

Πολιτεύτηκε προδικτατορικά με την Ένωση Κέντρου και μετά τη Μεταπολίτευση με την ΕΔΗΚ.

Πέθανε στις 31 Αυγούστου 1991 και κηδεύτηκε έπειτα από δύο ημέρες στο νεκροταφείο της Νέας Ερυθραίας.

## Παραπομπές


Κατηγορία:Έλληνες δικηγόροι του 20ού αιώνα
Κατηγορία:Βουλευτές Αρκαδίας
Κατηγορία:Μέλη του ΕΑΜ
Στέφανος Κανέλλος

Ο **Στέφανος Κανέλλος** (1792-1823) ήταν Έλληνας λόγιος των αρχών του 19ου αιώνα και επαναστάτης. Υπήρξε μέλος της Φιλικής Εταιρείας. 
## Βιογραφία
Γεννήθηκε το 1792 στην Κωνσταντινούπολη. Σπούδασε φυσικές επιστήμες και δίδαξε μαθηματικά και φυσική ιστορία στη Σχολή του Βουκουρεστίου που διήθυνε ο Κωνσταντίνος Βαρδαλάχος. Όταν ξέσπασε η επανάσταση ο Κανέλλος εγκατέλειψε τη διδασκαλία και πολέμησε με τον Αλέξανδρο Υψηλάντη στις παραδουνάβιες ηγεμονίες. Μεταξύ των άλλων ανέλαβε και την παρουσίαση των θέσεων του κινήματος του Υψηλάντη στους μονάρχες της Ρωσίας και της Γερμανίας. Μετά την αποτυχία του κινήματος διέφυγε στο Παρίσι αλλά σύντομα γύρισε στην Ελλάδα για να συμμετάσχει στην επανάσταση. Τον Μάιο του 1823 συνόδεψε στην Κρήτη τον Εμμ.Τομπάζη που είχε διοριστεί από την προσωρινή κυβένηση αρμοστής στο νησί. Η συμβολή του στην σύνταξη του διοικητικού διοργανισμού του νησιού, που απέβλεπε και στην εξομάλυνση των σχέσεων μεταξύ των αντιμαχομένων ομάδων των Κρητών οπλαρχηγών, υπήρξε πολύτιμη. Πέθανε στην Κρήτη το 1823 από λοιμώδη ασθένεια.

Υπήρξε από τους κύριους συνεργάτες του φιλολογικού περιοδικού *[[Ερμής ο Λόγιος]]* (Βιέννη 1811-1821) στο οποίο δημοσίευσε μαζί με τον Αθανάσιο Βογορίδη θέματα ιδίως των φυσικών επιστημών. Στον τομέα αυτό μετέφρασε στα Ελληνικά επιστημονικές πραγματείες Γάλλων και Γερμανών επιστημόνων. Επίσης μαζί με το Βογορίδη δημοσίευσε βιβλιοκρισίες και άρθρα για φιλοσοφικά θέματα. Τέλος υπήρξε και συντάκτης και μελοποιός πατριωτικών ποιημάτων και θουρίων ( «Παιδιά των Ελλήνων τι καρτερείτε», «Τα παληκάρια τα καλά δεν κλέπτουν, δεν αρπάζουν» κ.α.).

## Παραπομπές


## Πηγή
* Εγκυκλοπαίδεια Πάπυρος Λαρούς Μπριτάννικα,τ.27
*  Βακάλης Χρήστος (2007) ''Ο Ελληνισμός της Ρουμανίας τον 19ο αιώνα. Η περίπτωση του Βουκουρεστίου'', μεταπτυχιακή εργασία, ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ, ΦΙΛΟΣΟΦΙΚΗ ΣΧΟΛΗ, ΤΜΗΜΑ ΙΣΤΟΡΙΑΣ ΚΑΙ ΑΡΧΑΙΟΛΟΓΙΑΣ, σελ. 22, 23
*Κωνσταντίνος Σάθας, Βιογραφίαι των εν τοις γράμμασι διαλαμψάντων Ελλήνων από της καταλύσεως της Βυζαντινής Αυτοκρατορίας μέχρι της Ελληνικής Εθνεγερσίας 1453-1821, εκδ. Κουλτούρα,1990, σελ.684-685

Κατηγορία:Αγωνιστές του 1821
Κατηγορία:Έλληνες λόγιοι του 19ου αιώνα
Εξατομίκευση (υπολογιστές)

Με τον όρο **εξατομίκευση** ή **προσωποποίηση** (αγγλικά: personalization) αναφερόμαστε στη διαδικασία διαμόρφωσης του περιβάλλοντος ενός λογισμικού συστήματος ή διαδικτυακής εφαρμογής με βάση τις προσωπικές επιλογές και προτιμήσεις του χρήστη. Οι προτιμήσεις μπορεί να αφορούν στην επιλογή γλώσσας, αισθητικής, λειτουργικότητας, περιεχομένου κλπ. Με αυτόν τον τρόπο κάθε φορά που ο χρήστης εισέρχεται στο σύστημα ή την εφαρμογή, ενεργοποιούνται οι παραπάνω προτιμήσεις του. Σε προηγμένα συστήματα και εφαρμογές, το ίδιο το σύστημα μπορεί να ρυθμίζει αυτόματα κάποιες από τις προτιμήσεις του χρήστη, βασιζόμενο σε στοιχεία από προηγούμενες επισκέψεις του ή σε προτιμήσεις χρηστών με παρόμοιες επιλογές. Για παράδειγμα, σε έναν επεξεργαστή κειμένου, η εξατομίκευση μπορεί να περιλαμβάνει τη ρύθμιση εμφάνισης με κουμπιά εργαλειοθήκης των εντολών που γνωρίζει πολύ καλά ή χρησιμοποιεί πολύ συχνά ο χρήστης του. Επίσης, ένα ηλεκτρονικό κατάστημα μπορεί να προτίνει νέα προϊόντα στον χρήστη, σύμφωνα με στοιχεία που έχει από το ιστορικό αναζητήσεών του στο κατάστημα.

## Πηγές
* Jung, F., Λαλάς, Χ., Liolios, N., Wilckens, P. *Η Πρακτική των Υπολογιστών Βήμα - Βήμα Office 97 & 2000 Μαθαίνεις Δημιουργώντας*, Αθήνα: Ευρωπαϊκές Τεχνολογικές Εκδόσεις, 2001, ISBN 960-331-312-2.
* Dictionary: Personalization, technopedia.com, Ανακτήθηκε στις 08 Ιουλίου 2021

## Παραπομπές


Κατηγορία:Ηλεκτρονικός υπολογιστής
Πανελλήνιο ομαδικό κύπελλο σκακιού

Το Πανελλήνιο ομαδικό κύπελλο στο σκάκι διοργανώνεται από την Ελληνική Σκακιστική Ομοσπονδία. Η διοργάνωση είναι κοινή για άνδρες και γυναίκες.

Η διοργάνωση είναι με το σύστημα νοκ-άουτ, αρχικά και συγκεκραμένα από το 1999, οι σύλλογοι παίζουν για το τοπικό κύπελλο της ένωσης που ανήκουν και έπειτα προκρίνονται στην τελική φάση. Στην τελική φάση συνεχίζεται με το σύστημα νοκ-άουτ και τα ημιτελικά γίνονται, από την πρώτη διοργάνωση, με το σύστημα Φάιναλ φορ με μεγάλο και μικρό τελικό.

## Κυπελλούχοι

## Σύνολο Τίτλων

## Εξωτερικοί σύνδεσμοι
*ΔΙΑΣΥΛΛΟΓΙΚΟ ΚΥΠΕΛΛΟ ΕΛΛΑΔΑΣ Ελληνική Σκακιστική Ομοσπονδία

## Παραπομπές


Κατηγορία:Σκάκι στην Ελλάδα
σκακι
Μέττερνιχ

Ο όρος **Μέττερνιχ** ή **Μέτερνιχ** (γερμ. *Metternich*) μπορεί να αναφέρεται στους: 

* Κλέμενς φον Μέττερνιχ (1773-1859), εξέχων αυστριακός πολιτικός
* Παουλίνε φον Μέτερνιχ (1836-1921), αυστριακή πριγκίπισσα
* Πάουλ Βολφ Μέτερνιχ (1853-1934), γερμανός διπλωμάτης
* Γιόζεφ Μέτερνιχ (1915–2005), γερμανός τραγουδιστής
* Οίκος Μέττερνιχ, οίκος ευγενών της περιοχής του Ρήνου με πολλά παρακλάδια 
* Βολφ-Μέττερνιχ, οίκος ευγενών της Έσσης (Hessen) Γερμανίας
* Άντον Μέττερνιχ (1890–1949), Γερμανός πολιτικός
* Άουγκουστ Βίλχελμ Φραντς Φράιχερ Βολφ-Μέττερνιχ (1705–1764), Γερμανός πολιτικός
* Έμπερχαρντ Μέττερνιχ (1959 - ), Γερμανός Μουσικός
* Βολφ φον Μέττερνιχ (; - 1731), Διπλωμάτης, συγγραφέας και Αλχημιστής

Κατηγορία:Επώνυμα
Κλίση

Ο όρος **Κλίση** μπορεί να αναφέρεται:

* Στην κλίση πλοίου
* Στην κλίση γραμμικής συνάρτησης
* Στο διάνυσμα κλίσης ενός βαθμωτού πεδίου
* Στην κλίση της τροχιάς ενός ουράνιου σώματος στην αστρονομία
* Στην Κλίση (γλωσσολογία) και αναλυτικότερα:
** Στην Κλίση των ουσιαστικών
** Στην Κλίση των ρημάτων
Μαξ φον Λάουε

Ο **Μαξ Θεόντορ Φέλιξ φον Λάουε** (*Max von Laue*, 9 Οκτωβρίου 1879 – 24 Απριλίου 1960) ήταν Γερμανός φυσικός και ο κάτοχος του βραβείου Νόμπελ Φυσικής το 1914 για την ανακάλυψη της σκέδασης των ακτίνων Χ από κρυστάλλους. Εκτός από τις επιστημονικές έρευνες του με συνεισφορά στην οπτική, την κρυσταλλογραφία, την κβαντική θεωρία, την υπεραγωγιμότητα, καθώς και στην θεωρία της σχετικότητας, κατέλαβε σημαντικές διοικητικές θέσεις από τις οποίες καθοδηγούσε τη γερμανική επιστημονική έρευνα και ανάπτυξη για τέσσερις δεκαετίες. Διαδραμάτισε ρόλο στην ανάπτυξη και οργάνωση της γερμανικής επιστήμης μετά τον Δεύτερο Παγκόσμιο Πόλεμο. Υπήρξε γνωστός πολέμιος του Εθνικοσοσιαλισμού.

## Παραπομπές


Κατηγορία:Γερμανοί φυσικοί
Κατηγορία:Βραβευμένοι με Νόμπελ Φυσικής
Κατηγορία:Γερμανοί νομπελίστες
Σιδηροδρομικός Σταθμός Χιλιομετρικού Σημείου 7,100 (Αιτωλικού - Κατοχής)

Ο **Σιδηροδρομικός Σταθμός Χιλιομετρικού Σημείου 7,100 (Αιτωλικού - Κατοχής)** ήταν σταθμός των Σιδηροδρόμων Βορειοδυτικής Ελλάδος, επί της σιδηροδρομικής γραμμής Αιτωλικού - Κατοχής. Βρισκόταν στα Μάρμαρα Αιτωλοακαρνανίας και έλαβε το όνομά του από τη χιλιομετρική του θέση από το σταθμό Αιτωλικού. Εξυπηρετούσε την περιοχή του ως προαιρετική στάση και δεν διέθετε κάποια ιδιαίτερη εγκατάσταση. Εγκαινιάστηκε το 1912 και έκλεισε το 1943, μαζί με τη γραμμή Αιτωλικού - Κατοχής.

Χιλιομετρικο Σημειο 7,100 (Αιτωλικου - Κατοχης)
Χιλιομετρικο Σημειο 7,100 (Αιτωλικου - Κατοχης)
Χιλιομετρικο Σημειο 7,100 (Αιτωλικου - Κατοχης)
Big Buck Bunny

Το ** Big Buck Bunny** (ελεύθερη απόδοση: *Το λαγουδάκι «όλα τα λεφτά»*) (κωδικό όνομα: **Peach**, *Ροδάκινο*)  είναι ταινία μικρού μήκους κινούμενων σχεδίων από το Ινστιτούτο Blender, τμήμα του Ιδρύματος Blender. Όπως και η προηγούμενη ταινία του ιδρύματος, *[[Elephants Dream]]*, έτσι και αυτή παρήχθη με ελεύθερο λογισμικό. Το έργο ξεκίνησε τον Οκτώβριο του 2007 και η πρεμιέρα της ταινίας έγινε στις 10 Απριλίου 2008 στο Άμστερνταμ. Η ταινία ήταν διαθέσιμη για λήψη από το Ίντερνετ στις 30 Μαΐου 2008.

Την ταινία ακολούθησε και ένα ελεύθερο βιντεοπαιχνίδι τον Αύγουστο 2008, το *[[Yo Frankie!]]*.
## Πλοκή
Η πλοκή της ταινίας ακολουθεί μια μέρα από την ζωή του *Big Buck Bunny* όταν συναντάει τρία ενοχλητικά τρωκτικά, τους Frank, Rinky και Gamera. Τα τρωκτικά διασκεδάζουν ενοχλώντας αβοήθητα πλάσματα του δάσους, πετώντας πέτρες και φρούτα πάνω τους. Μετά τον θάνατο των δύο από τις αγαπημένες πεταλούδες του *Bunny*, αυτός αποφασίζει να αλλάξει τον ειρηνικό χαρακτήρα και σχεδιάζει ένα σχέδιο εκδίκησης.
## Τεχνικές πληροφορίες
Μετά από την ταινία Elephants Dream, η μικρού μήκους ταινία είναι το πρώτο έργο από το Ίδρυμα Blender που θα δημιουργηθεί από το Ινστιτούτο Blender, ένα τμήμα του ιδρύματος που έχει συσταθεί ειδικά για να διευκολύνει τη δημιουργία ανοικτών ταινιών και παιχνιδιών. Η ταινία χρηματοδοτήθηκε από το Ίδρυμα Blender, από δωρεές από την κοινότητα του Blender, από προ-πωλήσεις DVD της ταινίας και εμπορικές χορηγίες. Τόσο το τελικό προϊόν και τα δεδομένα της παραγωγής, συμπεριλαμβανομένων των δεδομένων κίνησης, τους χαρακτήρες και τις υφές είναι διαθέσιμα υπό την άδεια Creative Commons Attribution. Εκδόθηκε στις εγκαταστάσεις υπολογιστών  Cloud computing της Sun Microsystems *Sun Cloud*
## Βελτιώσεις στο Blender
Όπως έγινε και με την αρχική ταινία, *Elephants Dream*, έτσι και σε αυτή την ταινία έγιναν βελτιώσεις το Blender από την παραγωγής της ταινίας. Οι νέες δυνατότητες ενσωματώθηκαν στο Blender 2.46
## Απόσπασμα από την ταινία

thumb|left|320px|Δείτε ένα απόσπασμα από το ''Big Buck Bunny'' (2008).

## Παραπομπές


## Εξωτερικοί σύνδεσμοι

* *[http://www.bigbuckbunny.org Επίσημη ιστοσελίδα] 
* [http://www.bigbuckbunny.org/index.php/download Λήψη της ταινίας] 
* [http://www.bigbuckbunny.org/index.php/trailer/ Τρέιλερ της ταινίας] 
* [http://www.clipland.com/Summary/800008297/ Δημιουργοί]*
* Το ''Big Buck Bunny'' στο Internet Movie Database

Κατηγορία:Ολλανδικές ταινίες μικρού μήκους
Κατηγορία:Ολλανδικές ταινίες κινουμένων σχεδίων
Κατηγορία:Αγγλόφωνες ταινίες
Κατηγορία:Ταινίες του 2008
Κατηγορία:Ταινίες κινουμένων σχεδίων του 2008
Yo Frankie!

Το ***Yo Frankie!*** (κωδικό όνομα: **Apricot**) είναι τρισδιάστατο βιντεοπαιχνίδι ανοικτού κώδικα του Ινστιτούτου Blender, κομμάτι του Ιδρύματος Blender, αρχικά είχε προγραμματιστεί να κυκλοφορήσει τον Αύγουστο του 2008 αλλά τελικά κυκλοφόρησε τον Νοέμβριο του ίδιου έτους. Είναι βασισμένο στην ιστορία και τους χαρακτήρες της ταινίας κινουμένων σχεδίων μικρού μήκους, *Big Buck Bunny*, που είχε αναπτυχθεί πάλι από το Ινστιτούτο Blender νωρίτερα το 2008. Όπως και οι δύο προηγούμενες ταινίες του Ινστιτούτου, και το βιντεοπαιχνίδι αναπτύχθηκε χρησιμοποιώντας ελεύθερο λογισμικό. Το Yo Frankie! τρέχει σε οποιοδήποτε λειτουργικό σύστημα στο οποίο τρέχει το Blender και το Crystal Space, συμπεριλαμβανομένου Microsoft Windows, GNU/Linux, Mac OS X.

Το έργο ξεκίνησε την 1 του Φεβρουαρίου 2008, και η ανάπτυξη ολοκληρώθηκε στα τέλη του Ιουλίου του 2008. Λόγω τεχνικών καθυστερήσεων, η πραγματική ημερομηνία κυκλοφορίας του DVD αναβλήθηκε για τις 14 Νοεμβρίου. Από 9 Δεκεμβρίου, το παιχνίδι είναι διαθέσιμο για λήψη.

Το όνομα «Yo Frankie!» παραπέμπει στον πρωταγωνιστή, Frank. Προτάθηκε από τον Ton Roosendaal, και επιλέχθηκε με ψηφοφορία από την κοινότητα. Το παιχνίδι είναι διαθέσιμο από την άδεια Creative Commons Attribution 3.0.

## Τεχνολογία

Όπως και τα προηγούμενα ανοιχτά έργα και το Yo Frankie! σχεδιάστηκε και αναπτύχθηκε για την προώθηση του προγράμματος μοντελοποίησης ανοιχτού κώδικα Blender. Ο μοντελισμός το animation και ο σχεδιασμός του κόσμου έγιναν με το Blender. Το παιχνίδι έγινε τόσο με την εσωτερική μηχανή παιχνιδιών του Blender όσο και με την 3D μηχανή Crystal Space, χρησιμοποιώντας την Python ως σκριπτόγλωσσα. Η αρχική απόφαση για τη χρήση του Crystal Space αντί της εσωτερικής μηχανής του Blender οφείλεται στην κατανόηση της ανάγκης για τη δημιουργία μιας πιο «σοβαρής» πλατφόρμας παιχνιδιού. Η ομάδα ανάπτυξης αργότερα ανέτρεψε μερικώς την απόφαση αυτή, κάνοντας μια νέα έκδοση του παιχνιδιού που παίζεται στο Game Engine του Blender. Αυτό επιτρέπει στους καλλιτέχνες και τους σχεδιαστές επιπέδων ταχύτερη ροή εργασίας απ' ότι με τον Crystal Space σε κάθε αλλαγή. Υπάρχουν δύο εκδόσεις του παιχνιδιού για το DVD, η μια με το Blender Game Engine, και η άλλη με την Crystal Space. Αν και ορισμένα από τα στοιχεία του του παιχνιδιού και τον χαρακτήρων είναι ίδια, το gameplay διαφέρει μεταξύ των εκδόσεων.

## Πλοκή
Στο παιχνίδι, οι παίκτες αναλαμβάνουν το ρόλο του Φρανκ, του τρωκτικού που ήταν ο ανταγωνιστής του Big Buck Bunny, στην ταινία, ή τον Momo, ένας πίθηκος που δημιουργήθηκε ειδικά για Yo Frankie!.

## Παραπομπές


## Εξωτερικοί σύνδεσμοι

* Επίσημη ιστοσελίδα 
* Σελίδα λήψης 
* Βίντεο από την έκδοση με το Blender Game Engine version του ''Yo Frankie!''. 
* Big Buck Bunny 
* TheMacGamer συνέντευξη
* Συνέντευξη με τον Campbell Barton

Κατηγορία:Βιντεοπαιχνίδια του 2008
Κατηγορία:Βιντεοπαιχνίδια των Windows
Strings

Το **strings** είναι ένα πρόγραμμα στα λειτουργικά συστήματα τύπου Unix, το οποίο βρίσκει και τυπώνει αλφαριθμητικά (strings) σε δυαδικά αρχεία, όπως είναι τα εκτελέσιμα αρχεία.

Κατηγορία:Λογισμικό Unix
Κατηγορία:Συμβολοσειρές
Μονή Αγίου Γεωργίου Αστακού

Η **Ιερά Μονή Αγίου Γεωργίου Αστακού** είναι ορθόδοξο ελληνικό μοναστήρι.

## Ιστορία
Ιδρύθηκε το 1990 από τον Αρχιμανδίτη Θεοδόσιο Ευαγγελάτο. Πρόκειται για παλιό ξωκκλήσι που μετατράπηκε σε μονή.

## Πηγές
*Κοκόρη Δημητρίου:  Ορθόδοξα Ελληνικά Μοναστήρια, Εκδόσεις Επτάλοφος, 1997

## Εξωτερικοί σύνδεσμοι
*Φωτογραφίες

Γεωργιου Αστακου
Αστακου
Μονή Παμμεγίστων Ταξιαρχών Αχαΐας

Η **Ιερά Μονή Ταξιαρχών Αιγιαλείας** είναι ορθόδοξο ελληνικό μοναστήρι που βρίσκεται σε απόσταση 13 χλμ. από το Αίγιο.

## Ιστορία
Ιδρύθηκε το 1415-1420 από τον Όσιο Λεόντιο, εγγονό του Αυτοκράτορα Μανουήλ Β΄ Παλαιολόγου. 

Αρχικά, η μονή ιδρύθηκε ψηλότερα από την σημερινή της θέση, πάνω σε βράχο. Καταστράφηκε το 1500 και οι τότε μοναχοί επανίδρυσαν την μονή στην σημερινή της θέση. Σώζεται ακόμα το παλαιομονάστηρο, και το ασκηταριό του Οσίου Λεοντίου. Στο Σχολαρχείο που λειτουργούσε στη Μονή  φοίτησε το 1896  ο τότε Γεώργιος Παρασκευόπουλος , τώρα Άγιος Γερβάσιος των Πατρών. Σήμερα έχει 8 μοναχούς.

## Πηγές
* Δημήτριος Κόκκορης, *Ορθόδοξα Ελληνικά μοναστήρια. Προσκυνηματικός οδηγός*, Αθήνα 2002.

## Εξωτερικοί σύνδεσμοι
* Ιερά Μονή Παμμεγίστων Ταξιαρχών Αιγιαλείας. im-ka.gr. Ανακτήθηκε: 03/10/2016.
* Τουριστικός οδηγός Νομού Αχαΐας - Μοναστήρια. nea.gr. Ανακτήθηκε από το αρχειοθετημένο πρωτότυπο: 02/10/2016.
* Φωτογραφίες από το μοναστήρι

Τ
Κατηγορία:Δήμος Αιγίου
Κατηγορία:Δήμος Αιγιαλείας
Μονή Σκαφιδιάς

Η γυναικεία **Ιερά** **Μονή Σκαφιδιάς** είναι Ορθόδοξο Ελληνικό μοναστήρι αφιερωμένο στην Κοίμηση της Θεοτόκου και βρίσκεται στον Νομό Ηλείας, στην Τοπική Κοινότητα Σκαφιδιάς, στα 12 χλμ. έξω από την πόλη του Πύργου. Υπάγεται στην Ιερά Μητρόπολη Ηλείας και Ωλένης.

## Ιστορικά στοιχεία - Παράδοση
Το μοναστήρι της Παναγίας της Σκαφιδιώτισσας ή Σκαφιδιάς, από την οποία πήρε το όνομα, χτίστηκε περίπου τον 10ο αιώνα μ.Χ. δίπλα από τα καταγάλανα νερά του Ιονίου, στις εκβολές του ποταμού Ιάρδανου. Έκθαμβος θα μείνει ο επισκέπτης αντικρίζοντας από μακριά το μεσαιωνικό φρούριο που το περιστοιχίζει. Εκτός από την αξιόλογη αρχιτεκτονική του έχει και πολλούς θρησκευτικούς και ιστορικούς θησαυρούς όπως: Ιερά σκεύη, άμφια, λειψανοθήκες, στολές, όπλα, εικόνες, νομίσματα, αναθήματα και το λάβαρο της Μονής από χειροκέντητη εικόνα με αφιέρωση στην Παναγία. Σημαντικό είναι το αρχείο της Μονής και η βιβλιοθήκη με πολλά χειρόγραφα βιβλία, που αναφέρονται  σε λειτουργικά, μουσικά, αγιογραφικά και άλλα θέματα, αλλά και στην ιστορία της Μονής και τη συμμετοχή της στην Ελληνική Επανάσταση του 1821.

## Γενικά στοιχεία
Σήμερα η Μονή αποτελείται από 4 Μοναχές, με Ηγουμένη την Μοναχή Μακαρία Ευστρατίου (Μακαρία β')

Η τέως Ηγουμένη Μοναχή Μακαρία Αναστασοπούλου απεβίωσε στις 12 Ιανουαρίου 2016.

Νέα Ηγουμένη της Μονής Σκαφιδιάς είναι η μοναχή Μακαρία Ευστρατίου (Μακαρία β')

## Παραπομπές


## Πηγές
* Δημητρίου Κοκκόρη, *Ορθόδοξα Ελληνικά μοναστήρια*.

## Εξωτερικοί σύνδεσμοι
*https://web.archive.org/web/20191005185611/https://ejournals.epublishing.ekt.gr/index.php/mnimon/article/viewFile/7852/7541.pdf (Χειρόγραφα Μοναστηριών της Ηλείας - Ψηφιακή Βιβλιοθήκη Ιονίου Πανεπιστημίου)
*http://www.imilias.gr/component/content/article/112-monastiria/87-moni-skafidia.html  (Ιστότοπος Μητροπόλεως Ηλείας και Ωλένης)
*http://www.religiousgreece.gr/peloponnese/-/asset_publisher/J4zsS00HlAz5/content/iera-mone-skaphidias (Ιστότοπος Αρχιεπισκοπής Αθηνών)
*http://www.ecclesia.gr/greek/monshrines/skafidia.html 

## Φωτογραφίες εξωτερικών συνδέσμων
* Φωτογραφίες

Σ
Κατηγορία:Δήμος Πύργου
Μονή Φραγκοπηδήματος

Η γυναικεία **Ιερά** **Μονή Φραγκοπηδήματος** είναι Ορθόδοξο Ελληνικό μοναστήρι αφιερωμένο στον Άγιο Νικόλαο και βρίσκεται στον Νομό Ηλείας, στην Τοπική Κοινότητα Κορυφής, στα 16,69 χλμ. έξω από την πόλη του Πύργου και σε υψόμετρο 219 μέτρων. Υπάγεται στην Ιερά Μητρόπολη Ηλείας και Ωλένης.

## Ιστορικά στοιχεία - Παράδοση
Ιδρύθηκε περίπου τον 14ο αιώνα και πήρε το όνομα της γιατί σύμφωνα με την παράδοση κατά την περίοδο της Φραγκοκρατίας στην περιοχή, ένας Φράγκος Ιππότης από την περιοχή Φραγκαβίλλα της Αμαλιάδας για να γλυτώσει από την καταδίωξη Σαρακηνών πειρατών, ή εκχριστιανισθέντων Τούρκων από το κάστρο, πήδησε έφιππος χωρίς να πάθει το παραμικρό από την βραχώδη πλαγιά ενός λόφου επικαλούμενος τον Άγιο Νικόλαο για να τον σώσει. Μάλιστα η παράδοση συνεχίζει αναφέροντας ότι υπήρχαν αποτυπωμένα και ίχνη από τα πέταλα του αλόγου του στον βράχο. Ο Φράγκος ιππότης λοιπόν για να ευχαριστήσει τον Άγιο του έχτισε ναό στην περιοχή εκείνη και του τον αφιέρωσε.

Η Μονή για πολλά χρόνια ήταν μετόχι της Πατριαρχικής και Σταυροπηγιακής Μονής της Παναγίας Χρυσοπηγής της Δίβρης** **και της** **Μονής Σκαφιδιάς**.** Γνώρισε μεγάλη ακμή τις περιόδους της Φραγκοκρατίας και της Τουρκοκρατίας και ιδιαίτερα κατά τον 17ο αιώνα καθώς διέθετε αξιόλογη περιουσία και πλούσια βιβλιοθήκη με σπάνιες εκδόσεις, πολλές από τις οποίες ανάγονταν στον 16ο αιώνα.

Το 1798 αποσπάσθηκε από την Μονή Σκαφιδιάς και λειτούργησε ως ανεξάρτητη Σταυροπηγιακή Μονή. Σημαντικό ρόλο διαδραμάτισε κατά την επανάσταση του 1821 καθώς συνεργάσθηκε με οπλαρχηγούς της περιοχής και η παράδοση επίσης αναφέρει ότι ο ηγούμενός της οργάνωνε εκστρατείες έως και την Πάτρα. Στα χρόνια μετά την απελευθέρωση της χώρας παρήκμασε και επανιδρύθηκε ως γυναικεία με Βασιλικό διάταγμα του 1929. 

## Γενικά στοιχεία
Τα νεότερα χρόνια η Μονή έγινε γνωστή για τα εργόχειρα (βραβεύτηκαν στην Έκθεση Θεσσαλονίκης) που ύφαιναν οι μοναχές της στον αργαλειό.

Το συγκρότημα της Μονής περικλείεται από μεγάλα διώροφα κτήρια που στεγάζουν κελιά και βοηθητικούς χώρους. Στο κέντρο βρίσκεται το καθολικό της μονής που αρχιτεκτονικά ανήκει στον τύπο της Βασιλικής. Μετά τις σοβαρές ζημιές που υπέστη κατά τους σεισμούς στην περιοχή το έτος 1993 η Μονή ανοικοδομήθηκε και απέκτησε ναό χτισμένο σύμφωνα με τον Βυζαντινό ρυθμό.

## Σημειώσεις

## Παραπομπές

## Πηγές
*Δημήτριος Κοκκόρης, *Ορθόδοξα Ελληνικά μοναστήρια*, εκδ. Κόκορης Δημήτριος, 2002, ISBN 9607298446.
*Τάσου Ν. Πετρή, *Πελοπόννησος (Ιστορία - Τέχνη - Λαογραφία)*, εκδ. Μιχ. Τουμπής, Αθήνα 1982.

## Εξωτερικοί σύνδεσμοι
*https://web.archive.org/web/20191005185611/https://ejournals.epublishing.ekt.gr/index.php/mnimon/article/viewFile/7852/7541.pdf  (Χειρόγραφα Μοναστηριών της Ηλείας, Ψηφιακή Βιβλιοθήκη Ιονίου Πανεπιστημίου)
*http://www.religiousgreece.gr/peloponnese/-/asset_publisher/J4zsS00HlAz5/content/iera-mone-phrankopedematos
*http://www.imilias.gr/component/content/article/112-monastiria/95-monastiri-fragapidima.html 
*http://repository.kentrolaografias.gr/xmlui/handle/20.500.11853/293137  

Φ
Κατηγορία:Δήμος Ιαρδάνου
Κατηγορία:Δήμος Πύργου
Πανεπιστήμιο της Φλωρεντίας

Το **Πανεπιστήμιο της Φλωρεντίας** (Ιταλικά: *Università degli Studi di Firenze*) είναι ίδρυμα ανώτατης εκπαίδευσης στην Φλωρεντία της Ιταλίας. Είναι ένα από τα μεγαλύτερα πανεπιστήμια της χώρας. Αποτελείται από 12 σχολές και έχει περίπου 60.000 φοιτητές.

## Παραπομπές


## Εξωτερικοί σύνδεσμοι
* 

Φλωρεντιας
Ραδιοφωνία

Η **ραδιοφωνία** είναι μια μονόδρομη ασύρματη μετάδοση ήχου μέσω ραδιοκυμάτων, που προορίζεται για ευρύ κοινό. Σήμερα η ραδιοφωνία πραγματοποιείται και καλωδιακά μέσα από αντίστοιχα ραδιοφωνικά ή τηλεοπτικά δίκτυα, μέσω δορυφόρου και μέσω του ίντερνετ.

Υπό την έννοια της ασύρματης μετάδοσης μέσω ραδιοκυμάτων, δεν περιλαμβάνονται στον όρο, τόσο οι ιδιωτικές όσο και οι στρατιωτικές και άλλες ιδιαίτερου χαρακτήρα ραδιοφωνικές εκπομπές, που απευθύνονται σε πρόσωπα ή περιορισμένο κοινό.

Κύριοι σκοποί της ραδιοφωνίας είναι η ενημέρωση, η ψυχαγωγία και η εκπαίδευση, με στόχο τη μεγαλύτερη δυνατή ακροαματικότητα.

## Εξωτερικοί σύνδεσμοι
* 
* 


Κατηγορία:Μέσα Μαζικής Ενημέρωσης
Ζαν Μπατίστ Περέν

Ο **Ζαν Μπατίστ Περέν** (*[[Γαλλικά|γαλλ.]] Jean Baptiste Perrin*, 30 Σεπτεμβρίου 1870 – 17 Απριλίου 1942) ήταν Γάλλος φυσικός, βραβευμένος με το Βραβείο Νόμπελ Φυσικής το 1926.

## Βιογραφικά στοιχεία
Ο Ζαν Μπατίστ Περέν γεννήθηκε στη Λιλ της Γαλλίας και σπούδασε στο École Normale Supérieure στο Παρίσι. Έγινε βοηθός στη σχολή κατά τη διάρκεια της περιόδου 1894-1897, όταν άρχισε η μελέτη των καθοδικών ακτίνων και των ακτίνων Χ. Το 1897 πήρε το διδακτορικό του (γαλλικά: *docteur ès sciences*). Τον ίδιο χρόνο διορίστηκε λέκτορας στη φυσικοχημεία στη Σορβόννη. Έγινε καθηγητής στο πανεπιστήμιο το 1910, και κατείχε αυτή τη θέση μέχρι τη γερμανική κατοχή στη Γαλλία, κατά τη διάρκεια του Β΄ Παγκόσμιου Πολέμου.

## Έρευνα
Το 1895 ο Ζαν Περέν έδειξε ότι οι καθοδικές ακτίνες αποτελούνται από σωματίδια με αρνητικό ηλεκτρικό φορτίο. Υπολόγισε τον αριθμό Αβογκάντρο μέσω διαφόρων μεθόδων. Εξήγησε την ηλιακή ενέργεια με βάση τις θερμοπυρηνικές αντιδράσεις του υδρογόνου.

Μετά τη δημοσίευση του Άλμπερτ Αϊνστάιν (1905) για τη θεωρητική εξήγηση της κίνησης Μπράουν από την άποψη των ατόμων, ο Περέν έκανε το πείραμα για τη δοκιμή και την επαλήθευση των προβλέψεων του Αϊνστάιν, με αποτέλεσμα τη διευθέτηση της μακράς διαμάχης σχετικά με την ατομική θεωρία του Τζον Ντάλτον. Τιμήθηκε με το βραβείο Νόμπελ Φυσικής το 1926 για την εργασία του επί της ασυνεχούς δομής της ύλης.

## Παραπομπές


Κατηγορία:Γάλλοι φυσικοί
Κατηγορία:Βραβευμένοι με Νόμπελ Φυσικής
Κατηγορία:Γάλλοι νομπελίστες
Κατηγορία:Γάλλοι άθεοι
Κατηγορία:Φυσικοί του 20ού αιώνα
Μονή Αγίου Ιωάννου Θεολόγου Αχαΐας

Η **Ιερά Μονή Αγίου Ιωάννου του Θεολογου** είναι γυναικείο κοινοβιακό μοναστήρι της Ιεράς Μητροπόλεως Καλαβρύτων και Αιγιαλείας.

## Θέση
Βρίσκεται στο χωριό Βερίνο κοντά στο Αίγιο.

## Ιστορία
Ιδρύθηκε κατά την επικρατέστερη άποψη τον 17ο αιώνα ως ανδρικό μοναστήρι. Αργότερα έγινε μετόχι της Ι. Μ. Ταξιαρχών Αιγιαλείας.
Το 1987 επανασυστάθηκε από τον Αρχ. Ευσέβιο Γιαννακάκη ως γυναικεία Μονή. Η Μονή φημίζεται για την πνευματικότητά της. Αδελφές της Μονής είναι γιατροί και προσφέρουν τις υπηρεσίες τους δωρεάν στους κατοίκους των γύρω χωριών. Σήμερα στο μοναστήρι μονάζουν 29 μοναχές.

## Παραπομπές και υποσημειώσεις


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).
* Δημήτριος Κόκκορης, *Ορθόδοξα Ελληνικά μοναστήρια. Προσκυνηματικός οδηγός*, Αθήνα 2002.

## Εξωτερικοί σύνδεσμοι
* Ε.Ε.Τ.Α.Α. - Διοικητικές μεταβολές Μονής Αγίου Ιωάννου Θεολόγου Αχαΐας. eetaa.gr. Ανακτήθηκε: 18/12/2017.
* Ιερά Μονή Αγ. Ιωάννου του Θεολόγου Βερίνου Αιγιαλείας. im-ka.gr. Ανακτήθηκε: 14/12/2017.
* Τουριστικός οδηγός Νομού Αχαΐας - Μοναστήρια. nea.gr. Ανακτήθηκε από το αρχειοθετημένο πρωτότυπο: 02/10/2016.

Α
Κατηγορία:Δήμος Συμπολιτείας
Κατηγορία:Δήμος Αιγιαλείας
Λορίτης

Ο **λορίτης** (αγγλ. laurite) είναι θειούχο ορυκτό του ρουθηνίου. Το όνομά του αποδόθηκε από τον Βέλερ (Wöhler) ο οποίος ήθελε να τιμήσει την Λόρα Τζόι (Laura R. Joy), σύζυγο του Αμερικανού χημικού Τσαρλς Τζόι (Charles A. Joy) του Πανεπιστημίου Κολούμπια.

## Εμφάνιση, παραγενέσεις
Είναι ορυκτό εμφανιζόμενο κατά κύριο λόγο εντός υπερβασικών συμπλεγμάτων και στις εξ αυτών προκύπτουσες αποθέσεις. Σχηματίζει παραμικτική σειρά με τον  ερλιχμανίτη (Erlichmanite) (OsS2).

Ορυκτά με τα οποία συνδέεται είναι ο κουπερίτης, ο μπραγκίτης, ο σπερρυλίτης, ο χρωμίτης και άλλα σπάνια ορυκτά της ομάδας των PGE (μετάλλων ομάδας λευκοχρύσου).

Ανευρίσκεται στο Καλιμαντάν της νήσου Βόρνεο (όπου και αποτελεί χαρακτηριστικό ορυκτό, type locality, TL), στον ορίζοντα Μερένσκι του συμπλέγματος Bushveld στη Νότια Αφρική (Ρούστενμπουργκ, Γιούνιον, Ντρίκοπ και Όνβερβαχτ), στο σύμπλεγμα Στιλλγουώτερ της νότιας Μοντάνα των ΗΠΑ, στην Καλιφόρνια και την Αλάσκα. Επίσης στον Καναδά (Βρετανική Κολομβία), στη Σιέρρα Λεόνε (σε ορυχεία χρωμίτη), στην ασπίδα "Aldan" της Ρωσίας, σε χρωμιτικές αποθέσεις στην Ουκρανία και στη Νέα Ζηλανδία. Ανευρίσκεται, επίσης, στα χρωμιτικά κοιτάσματα του όρους Τρόοδος στην Κύπρο. Υπάρχει και σε πολλές άλλες περιοχές αλλά σε ήσσονες εμφανίσεις.

Στην Ελλάδα απαντάται στο ορυχείο χρωμίτη στο Ξηρολίβαδο του Βούρινου όρους, στο οφιολιθικό σύμπλεγμα της Όρθρυος του Νομού Φθιώτιδας και στο μεταλλείο «Καστράκι».

## Πηγές
*Handbook of Mineralogy
*Mindat.org
*Webmineral.com

## Δείτε επίσης
*Κατάλογος ορυκτών

## Βιβλιογραφία
*James Dwight Dana, *Manual of Mineralogy and Lithology, Containing the Elements of the Science of Minerals and Rocks*, READ BOOKS, 2008 ISBN 1443742244
* Frederick H. Pough, Roger Tory Peterson, Jeffrey (PHT) Scovil, *A Field Guide to Rocks and Minerals*, Houghton Mifflin Harcourt, 1988 ISBN 039591096X
* Walter Schumann, R. Bradshaw, K. A. G. Mills, *Handbook of Rocks, Minerals and Gemstones*,  Houghton Mifflin Harcourt, 1993 ISBN 0395511372

## Σημειώσεις


Λοριτης
Κατηγορία:Ορυκτά του ρουθηνίου
Άρθουρ Χόλι Κόμπτον

Ο **Άρθουρ Χόλι Κόμπτον** (*Arthur Holly Compton*, 10 Σεπτεμβρίου 1892 – 15 Μαρτίου 1962) ήταν Αμερικανός φυσικός στον οποίο το 1927 απονεμήθηκε το βραβείο Νόμπελ Φυσικής για την ανακάλυψη του φαινομένου που φέρει το όνομα του. Ο Κόμπτον γεννήθηκε στο Wooster της πολιτείας Οχάιο το 1892 από τον Ελάιας και την Οτέλια Κόμπτον. Ήταν μια ακαδημαϊκή οικογένεια. Ο πατέρας του ήταν πρύτανης του Πανεπιστημίου Wooster το οποίο παρακολούθησε ο Άρθουρ και επίσης έγινε μέλος της Άλφα Ωμέγα Ταυ αδελφότητας. Ο μεγαλύτερος αδελφός του Καρλ σπούδασε επίσης στο Πανεπιστήμιο Wooster, έγινε φυσικός, και αργότερα πρόεδρος του MIT. Ο δεύτερος αδερφός του Γουίλσον Μάρτιντεϊλ Κόμπτον σπούδασε επίσης στο Πανεπιστήμιο Wooster και έγινε διπλωμάτης και πρόεδρος του State College της Ουάσινγκτον, αργότερα Washington State University. Και τα τρία αδέρφια πήραν το Ph.D. τους από το Πανεπιστήμιο Πρίνστον.

## Παραπομπές


Κατηγορία:Αμερικανοί φυσικοί
Κατηγορία:Βραβευμένοι με Νόμπελ Φυσικής
Κατηγορία:Αμερικανοί νομπελίστες
Κατηγορία:Φυσικοί του 20ού αιώνα
Κατηγορία:Απόφοιτοι του Πανεπιστημίου Πρίνστον
Κατηγορία:Πυρηνικοί φυσικοί